Jorubat


Jorubat on Afrikassa Nigerian lounaisosassa ja naapurimaissa elävä kansa, johon kuuluu noin 43 miljoonaa ihmistä. He muodostavat noin 21 prosenttia Nigerian väestöstä ja ovat siten maan suurin etninen ryhmä. Lounais-Nigerian lisäksi merkittäviä jorubayhteisöjä on Beninissä, Togossa, Sierra Leonessa, Kuubassa ja Brasiliassa. Jorubat harjoittavat maanviljelyä, karjanhoitoa ja kauppaa.

Joruban kieli on yksi Nigerian neljästä pääkielestä yhdessä paikallisten hausan ja igbon sekä siirtomaa-ajalta periytyvän englannin kanssa.

Uskonnot 
Jorubien harjoittamia uskontoja ovat kristinusko, islam ja alkuperäinen jorubauskonto. Jorubauskonnossa ei ole pyhiä kirjoituksia vaan tietoa levitetään perimätietona. Jorubauskonto on monoteistinen uskonto ja henkiä, jotka ovat välittäjinä jumalan ja ihmisen välillä kutsutaan orishoiksi.

Katso myös 
 Santeria

Lähteet

Aiheesta muualla  

Beninin etniset ryhmät
Ghanan etniset ryhmät
Nigerian etniset ryhmät
Norsunluurannikon etniset ryhmät
Sierra Leonen etniset ryhmät
Togon etniset ryhmät
Seulonnan keskeiset artikkelit